Navarra Suma talde parlamentarioari atxikitako foru parlamentari Ángel Ansa Echegaray jaunak **galdera** egin du, idatziz erantzun dakion, irakasle titularrak hemendik aurrera errektore izatera aurkeztu ahal izateari buruz (10-21/PES-00260). Hona Nafarroako Gobernuko Unibertsitateko, Berrikuntzako eta Eraldaketa Digitaleko kontseilariaren erantzuna:

Unibertsitate Sistemari buruzko Lege Organikoaren aurreproiektu berrian, errektorea hautatzeko baldintzek ez dute murrizten unibertsitatearen bikaintasuna.

Hautagaiei ikerkuntza eta irakaskuntza alorretako merezimendu zorrotzak eskatzen zaizkie, kudeaketa lanetako esperientziaz gainera. Irakasle titularrak gehituta, demokratizatu egiten da errektorearen hautaketa, eta hori ona da gehiengoarentzat, bereziki emakumeentzat, katedradun hautagarrietatik % 20 besterik ez baitira emakumezkoak.

Hori jakinarazten dizut, Nafarroako Parlamentuko Erregelamenduaren **194. artikuluan** xedatutakoa betetzeko.

Iruñean, 2021eko urriaren 6an

Unibertsitateko, Berrikuntzako eta Eraldaketa Digitaleko kontseilaria: Juan Cruz Cigudosa